Elämänilo
Kai juhlihin sa suosikkies noiden
 jäit muinoin tunneikskin? – Nyt hämäräämme
 vain hetken riemuks saavut ilkamoiden!
 Kuin meteoori kiidät yli päämme,
 kuin raketti, mi räiskii kipunoiden,
 mut tuskin noin me ihanuutes näämme,
 kun helteeseen ja usviin jälleen jäämme,
 ja leimahdus on loppu hurmioiden.

 Oot sitroona, jot’ tuskin rippeen vertaa
 jää jaettavaks enää janon vaivaan,
 kun korpeen nääntyin karavaani riutuu.
 Mut varastosta puutut monta kertaa,
 kun mätäveet ois nektaria taivaan,
 ja kieltä polttaa, verisuonet hiutuu.

sv:Livsglädjen